Beate Myrvold

Beate Myrvold (født 22. juli 1982 i Bærum) er en norsk kvinnelig fotballspiller. I toppfotballen spilte hun hele sin karriere i Røa.

Myrvold begynte karrieren i Jutul IL, men kom over til Røa i midten av 1999-sesongen. På det daværende tidspunkt spilte Røa i 1. divisjon. Myrvold debuterte mot Gjelleråsen, og spilte hele kampen. I de to neste kampene scoret Beate Myrvold tre mål, og ble dermed fast i laget ut sesongen. I løpet av de tre første kampene i 2000-sesongen markerte Myrvold seg med fem mål og tre gule kort. Myrvold scoret til sammen 19 mål i opprykkssesongen, og var dermed lagets toppscorer. 2001-sesongen ble hard for både henne og resten av laget. Myrvold markerte seg som Røas første målscorer i Toppserien med et reduseringsmål mot Trondheims-Ørn. Myrvold spilte 15 av de 21 obligatoriske kampene, og scoret fire mål, noe som holdt til en delt andreplass på Røas toppscorerliste, ett mål bak Siri Nordby, som da spilte spiss. De to påfølgende sesongene var Myrvold i stor grad i kamp om plassen, og det ble flere kamper fra start eller byttet ut rett etter pause. På tross av en relativt beskjeden 2003-sesong, ble Myrvold tatt ut på U21-landslaget til åpent nordisk mesterskap.Nye i U21-troppen til Nordisk – Aftenposten, 8. juli 2003, hentet 13. september 2010 

2004-sesongen var imidlertid Myrvolds store gjennombrudd i Toppserien. Med ni mål på nitten kamper ble hun toppscorer og en av de faste spilleren, ettersom det ble stadig færre utskiftninger. Myrvold kronet sesongen ved å sette inn 2-0 i cupfinalen mot Asker, i sin 99. offisielle kamp for Røa. Fra da av var Myrvold stort sett fast på laget, men hun scoret ikke så mange mål. Myrvold fikk med seg fire overtidsminutter i 2006-cupfinalen. I 2007-sesongen scoret hun sitt eneste hat-trick, mot Sandviken.Røa knuste Sandviken – NRK Hordaland Hun la opp som toppspiller etter sesongslutt og sitt andre seriemesterskap. 

Myrvold spilte noe på rekruttlaget til Røa, før hun i 2010 gikk over til naboklubben Øvrevoll/Hosle.Øvrevoll/Hosles spillerstall Den 7. september 2010 var hun med på å sikre laget opprykk til 2. divisjon.Øvrevoll Hosle rykket opp til 2. divisjon - Budstikka, 7. september 2010, hentet 13. september 2010.

 Referanser 

 Eksterne lenker 
 Profil på Alt om fotball 

Kategori:Norske fotballspillere
Kategori:Fotballspillere for Røa Dynamite Girls
Kategori:Fotballspillere for Øvrevoll Hosle IL
Kategori:Norgesmestere i fotball
Kategori:Fødsler i 1981